kardosdrur/scandi-wiki huggingface dataset:
Diakoni

Diakoni er et udtryk med udspring fra kristendommen, der betegner kirkens sociale arbejde.

Ordet diakoni kommer fra græsk diakonìa, der betyder tjeneste, og anvendes som betegnelse for kristen tjeneste og omsorg for medmennesker, særligt svage og syge.

Den norske kirke har defineret begrebet således: 
Diakoni er kirkens omsorgstjeneste. Det er evangeliet i handling og udtrykkes gennem næstekærlighed, inkluderende fællesskab, værn om skaberværket og kamp for retfærdighed.

En person, der udøver diakoni, kaldes en diakon. Forskellige kirkelige organisationer og menigheder driver diakonalt arbejde lokalt og på landsplan og diakonale institutioner.

I Danmark findes der fire uddannelsesinstitutioner, der beskæftiger sig med diakoni, Center for Diakoni og Ledelse i Dianalund, Diakonhøjskolen i Århus, Diakonissestiftelsen på Frederiksberg, samt Aarhus Universitet, der udbyder en kandidat i diakoni.

Noter

Se også 
Religionsundervisning i Danmark

Romerskkatolske kirke i middelalderen
Kristendom
Sundhedsvæsen
Vild med dans (sæson 11)

Den 11. sæson af Vild med dans blev sendt den fra 12. september 2014 og den 28. november 2014, hvor finalen fandt sted.

Claus Elming og Sarah Grünewald for anden gang værter. Tidligere Andrea Elisabeth Rudolph vendte tilbage som vært for et enkelt program, hvor der blev samlet ind til Kræftens Bekæmpelse. 

Dommerpanelet bestod af de samme fire som i den foregående sæson; Jens Werner, Anne Laxholm, Britt Bendixen og Nikolaj Hübbe. 

De tolv par blev offentliggjort mandag den 18. august 2014.

Par 
Den tre første kendte, der blev afsløret, var Paprika Steen, Line Kruse og Ditte Ylva Olsen. Resten af navnene blev offentliggjort mandag den 18. august.

Resultater 

 indikerer parret, der fik førstepladsen
 indikerer parret, der fik andenpladsen
 indikerer parret, der var i bunden men gik videre
 indikerer parret, der blev udgik
 indikerer parret, der blev stemt ud
Grønne tal indikerer de højeste point for hver uge
Røde tal indikerer de laveste point for hver uge

Gennemsnit

Danse og sange

Uge 1: Premiere 

 I den første uge dansede kun seks af parrene om point fra dommere og seere. Parret, der fik lavest point, skulle i omdans ugen efter.

Uge 2 

 I den anden uge skulle de seks par, der ikke fik point i den første uge, danse. Parret, der fik lavest point, skulle i omdans mod parret med de laveste point fra ugen før.

Omdans for uge 1 og 2

Uge 3

Uge 4

Uge 5

Uge 6 

 Besir Zeciri har meddelt at han stopper i TV-programmet på grund af den hjernerystelse han pådrog sig da han blev overfaldet..

Uge 7 

 I denne uge blev der også samlet ind til Kræftens Bekæmpelse, og overskuddet fra seernes sms-stemmer gik til formålet. Derudover havde de fire dommere planlagt hvert deres danseshow med et selvvalgt dansehold, hvor den vindende dommer blev fundet på seernes stemmer.

Dommerkonkurrencen

Uge 8 

 I den ottende uge skulle de resterende par ud i én individuel dans, og derefter delte parrene sig i to hold, der hver især optrådte med én fællesdans. Parrene i den fællesdans, som fik flest point fra dommerne, fik to ekstra point.

Uge 9  

 I den niende uge dansede parrene én af deres individuelle danse. Derudover deltog de alle for første gang i programmets historie i et disko-maraton.

Uge 10: Kvartfinale 

 I den tiende uge dansede parrene én af deres individuelle danse og én individuel argentinsk tango.

Uge 11: Semifinale  

 I den ellevte uge skulle de tre resterende par ud i én individuel slowfox og trio-dans.

Uge 12: Finale 

 I den tolvte uge dansede parrene én individuel dans valgt af dommerne, én hiphop og én freestyle frit sat sammen af parrene selv.

Referencer 

11
William F. Dickson

William Forster Dickson (24. september 1898 Northwood, Middlesex – 12. september 1987 Swindon) var under 1. verdenskrig en engelsk RNAS- og RAF-pilot, som den 19. juli 1918 deltog i første angrebsbølge i bombardementet af luftskibsbasen i Tønder med sit Sopwith Camel biplan jagerfly, lettet fra hangarskibet HMS Furious.
Under 2. verdenskrig var han bl.a. øverstkommanderende for Desert Air Force.

Bombardementet i Tønder 19. juli 1918 
Omkring 30 km vest for Lyngvig Fyr lettede Dickson fra hangarskibet HMS Furious tidligt om morgenen den 19. juli 1918 og ankom efter 150 km og knap 1½ times flyvning til Tønder, hvor han som deltager i første angrebsbølge skulle bombardere Toska-dobbelthallen under ledelse af flight commander William D. Jackson.
Fra 700 fods højde kastede Dickson sin første bombe på 50 pund, men han havde taget fejl af hallerne og ramte Tobias-hallen.
Den næste bombe han kastede ramte dog Toska-hallen, hvor luftskibene L 54 og L 60 brød i brand.
På hjemturen landede Dickson i havet 40 mile ca. vest for Blåvandshuk og blev samlet op af destroyeren HMS Violent.

Få dage senere dekoreredes han af kong George 5. med DSO-ordenen for at have udvist store evner og galanteri på langdistancebombetogtet og droppet bomber på en flyvestation fra en lav højde med ødelæggende virkning, mens han var udsat for farlig beskydning fra fjenden og fik værdifuld information med hjem.

Senere karriere ved flyvevåben 
I starten af 1920'erne fungerede Dickson som testpilot for Royal Air Force.

Mellem 1929-1934 var han tilknyttet Indian Air Force og tildeltes Order of the British Empire-ordenen.
I 1937 avancerede han til Wing Commander og 1939 studerede han på Royal College of Defence Studies.
Under 2. verdenskrig forestod Dickson en del planlægnings-opgaver og avancerede 1942 til air vice-marshal (generalmajor) og 1944 til kommanderende for Desert Air Force.

I sin lange karriere ved Royal Air Force blev Dickson 1953 forfremmet til Chief of the Air Staff, 1954 til marshal og 1959 til Storbritanniens første Chief of the Defence Staff.

Familie 
William F. Dickson var søn af Campbell Cameron Forster Dickson og hustru Agnes, født Nelson-Ward.
Faderen var advokat ved Royal Courts of Justice.
William var gennem sin mors slægt tipoldebarn af Lord Nelson.

I 1932 giftede han sig med Patricia Marguerite Allen.
De fik 2 døtre, hvoraf den ene døde som lille.

Eksterne links 
 Dickson, William - Imperial War Museum interview fra 1978.
 Papers of Air Marshal Sir William Dickson - Churchill Archives Centre
 Marshal of the RAF Sir William Dickson - rafweb.org
 Marshal of the Royal Air Force, sir William Forster Dickson  - asisbiz.com

Se også 
 :en:HMS Violent (D57)#Service history
 :en:Indian Air Force
 :en:Air vice-marshal
 :en:Desert Air Force
 :en:Chief of the Air Staff (United Kingdom)
 :en:Marshal of the Royal Air Force
 :en:Chief of the Defence Staff (United Kingdom)

Litteratur 
 William Dickson (RAF Officer), af Surhone, Timpledon og Marseken (2010). 

Officerer fra Storbritannien
Luftskibsbasen i Tønder
Briter i 1. verdenskrig
Briter i 2. verdenskrig
Andreas Sargent Larsen

Andreas Sargent Larsen er udspringer i Lyngby Udsprings Klub af 2002, hvor han trænes af Claus Friislund. Andreas er regerende juniorverdensmester for perioden 2014-2016.

Andreas har været aktiv i sporten siden 2009 og begyndte at markere sig nationalt i 2011, hvor han blev udtaget til bruttotruppen til landsholdet i udspring og debuterede til nordiske juniormesterskaber. Hans første titel som nordisk juniormester får han i 2012, hvor han tager alle tre titler for C drenge. Han debuterer ved europæiske juniormesterskaber i 2013 med en 4. plads.

Andreas har i en tidlig alder repræsenteret Danmark i seniorrækken ved Nordiske Mesterskaber, men har først startet en enlig seniorkarrier i 2014, hvor han debuterede ved Grand Prixet i Bolzano.

Andreas har sprunget synkron med først Daniel Nybro Sørensen og siden Martin Bang Christensen.

Andreas har været eksponeret i musikvideoen United og der er lavet en videodokumentar om ham i 2012. I forbindelse med sit verdens juniormesterskaber blev han omtalt i landsdækkende medier som Politiken, Berlingske og BT.

Andreas har fået italiensk statsborgerskab efter sin italienske mor og springer nu som professionel i Italien. Han har vundet guld ved europamesterskaberne i 2022 i Italien i blandet holdkonkurrence og en fjerdeplads i 10m synkron udspring iflg. italiensk wikipedia

Medier 
Andreas har medvirket i en dokumentar produktion som bl.a. blev optaget under træning i Lyngby Svømmehal og under Diving Lund i 2012.

Andreas medvirker ligeledes i Nik & Jay's musikvideo United (Nik & Jay-album) fra 2013.

Internationale placeringer

Eksterne henvisninger 

Udspringere fra Danmark
James Marshall (skuespiller)

James Marshall (født 2. januar 1967) er en amerikansk skuespiller. Han har bl.a. medvirket i Twin Peaks og Et spørgsmål om ære.

Eksterne henvisninger 

 

Skuespillere fra USA
Hanne Bender

Hanne Bender (født 6. september 1959) er en dansk advokat.

Hanne Bender blev cand. jur. fra Københavns Universitet 1983, advokat med møderet for landsretten i 1987 og forsvarede i 1998 på en ph.d.-afhandling om it-ret. 

Hanne Bender er en af pionererne inden for dansk it-ret, bl.a. som lektor på Aarhus Universitet, hvor hun fra 1987 var med til at starte it-retsstudiet og 1998 erhvervede en hun ph.d. grad for afhandlingen "EDB-rettigheder". 

I 1997 startede hun sit advokatfirma, Bender.dk, med spidskompetence inden for it-retten. Firmaet fusionerede i 2005 og skiftede navn til Bender von Haller Dragsted, hvor hun var medejer frem til 2011.  Samme år startede hun det nye firma Bender, også det med specielle i it-juridisk rådgivning. 

Hanne Bender har arbejdet med nogle af Danmarks store virksomheder og organisationer. samt hos det offentlige og i kommunerne i Danmark, Grønland og Færøerne. Hun har skrevet flere artikler og bøger. Hun har også foredragsholder og haft betydelige tillidshverv. Hun har været voldgiftsdommer i flere IT-retssager.

Bibliografi
"Hvad må jeg? - Ophavsret i teknologistøttet uddannelse", Center for Teknologistøttet Uddannelse, 1997, 2002 
"Edb-rettigheder", Jurist- og Økonomiforbundets Forlag, København, 1998

Kilder og eksterne henvisninger
Bender - Ledelsesrådgivning 
KVINFOs Ekspertdatabase - Hanne Bender, Advokat (L), ph.d., cerficeret IT-advokat

Personer i Kraks Blå Bog
Hanne
Ansatte ved Aarhus Universitet
Advokater fra Danmark
Skybruddet den 31. august 2014

Skybruddet den 31. august 2014 var et kraftigt skybrud der særligt ramte København og Nordsjælland tidligt søndag morgen d. 31. august. Omkring 3:15 blev der udsendt et varsel om skybrud, og på omkring tre timer faldt der nogle steder over 100 millimeter regn i store områder i og omkring Storkøbenhavn. DMI selv målte 119 millimeter regn, hvoraf store dele faldt inden for en halv time, og i Buddinge målte man 116 millimeter, mens private målinger vist helt op mod 160 millimeter, hvilket kan gøre det til et af de kraftigste skybrud nogensinde i Danmark.

Flere områder stod under vand, og en del veje blev spærret. Store dele af den kollektive trafik blev lammet idet Østerport og tunnellen ved Svanemøllen Station stod under vand. Dette påvirkede både S-togene og Øresundstogene.. Københavns Metro var ligeledes ude af drift det meste af søndagen, da Sundby Station var oversvømmet. 
Flere større veje blev lukket som følge af de store vandmængder heriblandt Ørestads Boulevard, Hellerupvej, Lersø Parkallé, Christians Brygge, Tietgensgade, Hambroesgade, Niels Broks Gade og Stoltenbergsgade til Kalvebod Brygge. Flere større bygninger og anlæg i København havde problemer, heriblandt Tivoli, Kastellet, Vestre Fængsel og Illum. Tivoli evakuere og lukke haven som følge af skybruddet.

Omkring 500 personer på Østerbro og Indre By fik strømsvigt. En taxachauffør var ved at drukne, da hans bil sad fast på Lersø Parkallé og det elektriske system svigtede, da store mængder vand trængte ind i bilen. To dykkere fik ham ud, efter han havde kontaktet alarmcentralen.

Lyngbyvejen og Helsingørmotorvejen blev først åbnet for gennemkørsel i løbet af d. 1., hvor man havde fået pumpet det meste vand væk, samt fjernet store mængder jord, der var skyllet ud på kørebanen med det kraftige regnfald.

Se også 
Skybruddet den 2. juli 2011
Vejrekstremer i Danmark

Referencer 

Begivenheder i 2014
Regn
Oversvømmelser
Danmarks vejr
DAF 95XF

DAF 95XF var en lastbilmodel fra den hollandske lastbilfabrikant DAF, som kom på markedet i januar 1997 som efterfølger for DAF 95. Den blev i 1998 valgt til Truck of the Year (Årets lastbil) og var baseret på DAF 95.500, som var en speciel version af 95 hvilket reducerede udviklingsomkostningerne. Udviklingen af 95XF var en vigtig motivation for Paccar til at overtage DAF-fabrikken.

Versioner 
DAF 95XF fandtes i tre forskellige grundversioner:
 Comfortcab
 Space Cab (Comfort med forhøjet tag)
 Super Space Cab (yderligere forhøjet tag)

Tekniske data

Efterfølger 
Efterfølgeren DAF XF95 kom på markedet i 2003.

Noter

Litteratur 
 DAF 95XF instruktionsbog. DAF Trucks N.V., Eindhoven, Holland, maj 1998. DW03246303 (på tysk).

Eksterne henvisninger 

95XF
Baghjulstrukne biler
Biler introduceret i 1997
Biler fra 1990'erne
Biler fra 2000'erne
Riksdagsvalget i Sverige 2014

Rigsdagsvalget i Sverige 2014 afholdtes søndag den 14. september 2014. Ved valget valgtes medlemmer til den svenske nationalforsamling, Sveriges rigsdag, for perioden 2014 til 2018 og til 21 län og 290 kommunale forsamlinger. Det var andet valg, efter at centrum-højre "Alliansen", en koalition bestående af Moderaterne, Folkpartiet, Centerpartiet og Kristdemokraterna, dannede regering i 2006. Valget var samtidig det første landsdækkende valg for det nationalistiske parti Sverigedemokraterna, efter at det ved valget i 2010 blev reprænsenteret i Rigsdagen med 5,7 % af stemmerne. 

Det rød-grønne samarbejde fra 2010-valget bestående af Vänsterpartiet, Miljöpartiet de Gröna og Socialdemokraterne var opløst og de enkelte patier gennemførte uafhængige kampagner. Et fjerde rød-grønt parti, Feministiskt initiativ, stillede også op til valget.

Sverigedemokraterna, et kontroversiel nationalistisk parti, gennemførte ligeledes sin selvstændige kampagne.

De rød-grønne partier vandt over Alliansen. De to blokke fik henholdsvis 158 og 142 pladser i rigsdagen. Mens Feministiskt initiativ ikke kom over spærregrænsen på 4%

Sverigedemokraterna mere end fordoblede deres støtte fra 5,7% af stemmerne til 12,9% af stemmerne og vandt 49 pladser i rigsdagen.

Valgresultat 
Foreløbigt valgresultat fra Sveriges valgmyndighet:

Den borgerlige koalitionsregering bestående af partier M, C, FP og KD mistede i alt 31 pladser i rigsdagen, oppositionspartierne koalition S, V og MP vandt 2 pladser, og SD øgedes med 29 pladser. Statsminister Fredrik Reinfeldt (M) bebudede regeringens tilbagetræden som følge af valgresultatet, fordi oppositionen som helhed var større end regeringspartierne. Den parlamentariske situation med SD som "tungen på vægtskålen" var uændret fra den foregående valgperiode, hvor SD støttede den borgerlige koalitionsregering i 90 procent af afstemningerne i Rigsdagen. Stefan Löfven (S) fik til opgave at undersøge mulighederne for dannelse af en ny regering.

Regeringsdannelse  
Socialdemokraterna udtalte at de ville forsøge at danne en regering, men understregede at de ikke vil arbejde sammen med Sverigedemokraterne. Samtidigt medelte Fredrik Reinfeldt, at han træder tilbage som leder af Moderaterne. Centerpartiet og Folkpartiet afviste Socialdemokraternes forslag om en koalition, og dagen efter valget udelukkede Stefan Löfven muligheden for at danne regering med Vänsterpartiet. Dette rejste muligheden for et mindretalsregering af Socialdemokratiet og Miljöpartiet.

Kilder 

Sverige 2014
Politiske valg i Sverige
Europa-Parlamentsvalget 2014 i Østrig

Europa-Parlamentsvalget 2014 i Østrig blev afholdt den 25. maj 2014. I alt 18 mandater skulle fordeles.

Valgresultat

Henvisninger 

Østrig
Politiske valg i Østrig
NEOS

NEOS (tysk: NEOS – Das Neue Österreich und Liberales Forum) er et østrigsk liberalt og pro-europærisk politisk parti, som blev stiftet i oktober 2012.

Partilederen siden partiets stiftelse er Matthias Strolz. Som det første liberale parti siden Liberales Forum røg ud af nationalrådet i 1999, lykkedes det for NEOS at komme ind i nationalrådet i september 2013. I Europa-parlamentsvalget 2014 vandt partiet et af de 18 østrigske mandat.

Eksterne henvisninger 

 Partiets hjemmeside

Politiske partier i Østrig
Liberale partier
Etableret i 2012
Partier repræsenteret i Europa-Parlamentet
Menneskeloppe

Menneskeloppen (Pulex irritans) er en type lopper, der findes på mennesker. Den er sjælden i Danmark, men almindelig i Sydeuropa.

Lopper
Katteloppe

Katteloppen (Ctenocephalides felis) er en loppeart, som er almindelig på både katte og hunde i Danmark.

Lopper
Europa-Parlamentsvalget 2014 i Italien

Europa-Parlamentsvalget 2014 i Italien blev afholdt den 25. maj 2014. Italien har i alt 73 mandater i Europa-parlamentet.

Valgresultater

Henvisninger 

Italien
Politiske valg i Italien
Regeringen Atli Dam III

Atli Dams tredje regering var Færøernes regering fra den 23. januar 1979 til den 5. januar 1981. Den var en videreførelse af samarbejdet mellem Javnaðarflokkurin (JF), Tjóðveldisflokkurin (TF) og Fólkaflokkurin (FF) fra Atli Dams anden regering, også denne gang ledet af Atli Dam (JF). Dannelsen af Dams tredje regering kom som følge af lagtingsvalget 1978, men koalitionen fik ikke flertal ved lagtingsvalget 1980, og måtte gå af til fordel for Pauli Ellefsens regering.

Eksterne henvisninger 
Lagmænd og regeringer siden 1948 

Dam, Atli 3
Politik i 1979
Politik i 1981
Warmsen

Warmsen er en kommune med knap 3.400 indbyggere (2012), beliggende sydvest for Nienburg, i den sydvestligste del af Landkreis Nienburg/Weser i den tyske delstat Niedersachsen.

Geografi 
Warmsen er en del af i Samtgemeinde Uchte og ligger vest for floden Weser, mellem Uchte mod nordøst og Diepenau i vest-sydvest omkring 5 km sydøst for Großen Moors.

Inddeling 
I kommunen ligger disse landsbyer og bebyggelser
 Bohnhorst
 Brüninghorstedt
 Großenvörde
 Sapelloh
 Hauskämpen
 Warmsen
Bohnhorst, Brüninghorstedt, Großenvörde og Sapelloh var tidligere selvstændige kommuner, men blev indlemmet i Warmsen 1. marts 1974

Eksterne kilder/henvisninger 

 Om kommunen på Samtgemeinde Uchtes websted
Gary Dubin

Gary Dubin (født 5. maj 1959 i Los Angeles, Californien, død 8. oktober 2016) var en skuespiller, der portrætterede Punky Lazaar, en ven af Danny, i serien The Partridge Family. Han lagde stemme til Toulouse (killing) i Aristocats fra 1970, og spillede en del af den ulyksalige teenager Eddie Marchand, der blev spist af hajen i Dødens gab 2. Dubin spillede en bortløben dreng i Green Acres i 1968.

Udvalgt filmografi

Eksterne henvisninger 
 

Skuespillere fra Californien
Tegnefilmsdubbere fra USA
Personer fra Los Angeles
Scatman Crothers

Benjamin Sherman "Scatman" Crothers (23. maj 1910 i Terre Haute - 22. november 1986 i Van Nuys) var en amerikansk skuespiller, sanger, danser og musiker kendt for sit arbejde som Louie Garbage mand på TV-showet Chico and the Man, og som Dick Hallorann i Stanley Kubrick-filmen The Shining i 1980. Han var også en produktiv tegnefilmdubber, og lagde stemmerne til Meadowlark Lemon i den animerede tv-version af The Harlem Globetrotters, Autoboten Jazz i The Transformers, titelrollen i Hongkong Phooey , og Scat Cat i filmen Aristocats.

Tidlige liv 
Crothers blev født i Terre Haute, Indiana. Han fik navnet Scatman, da han gik til audition på et radioshow i 1932 på den tidligere WSMK (nu WING) i Dayton, Ohio. Direktøren trøde ikke, at hans fornavn var iørefaldende nok, så opdigtede Crothers hurtigt Scat Man, selv om dette talent, scatsang , ville udvikle sig senere. Han fortsatte med at nyde dette talent i hele sin karriere, senere undervise han i scatsang til universitetsstuderende. Senere blev kælenavnet kondenseret til Scatman af Arthur Godfrey. I sin tidlige karriere, han også forbundet med mange Cleveland-baserede handlinger, og spillede ofte på scenen i Ohio.

Eksterne henvisninger 

 

Skuespillere fra Indiana
Tegnefilmsdubbere fra USA
Jyllands Park Zoo

Jyllands Park Zoo er en zoologisk have i Videbæk i Vestjylland. Parken indeholder over 500 dyr og har desuden en række forlystelser som karrusel. Parken henvender sig særligt til børn.

Blandt parkens dyr tæller bl.a. løver og giraffer. I juni 2014 fik parken to nye løvinder.

Referencer 

Dyreparker i Danmark
Videbæk
Skærup Zoo

Skærup Zoo (tidligere Skærup Mini Zoo) er en zoologisk have i Skærup i Sydjylland lidt sydøst for Vejle. Parken har bl.a mere end 16 forskellige abearter, otte forskellige type katterovdyr, her iblandt verden tredjestørste kattedyr jaguaren. Parken har flere andre dyrearter som hjorte og kænguruer og en lang række vadehavsfugle.

Parken har specialiseret sig i at have dyr, som ikke kan opleves andre steder i Danmark.

Historie 
Parken åbnede i 2001 under navnet Skærup Mini Zoo. I løbet af de første år blev haven hurtigt udvidet og flere dyr kom til, så i 2007 ændrede man navnet til Skærup Zoo.

I 2014 blev der opført et nyt anlæg til papegøjer på 120 m2.

Referencer 

Dyreparker i Danmark
Etableret i 2001
Vejle Kommune
Steinhuder Meer

Steinhuder Meer er den største sø i Nordvesttyskland med et areal på 29,1 km². Søen er beliggende i kommunen omkring byen Wunstorf i Region Hannover i Niedersachsen, og ligger omkring 30 km nordvest for Hannover; vest- og nordbredden grænser til Neustadt am Rübenberge.

Den op til 2,9 m og gennemsnitligt 1,35 m dybe sø blev dannet i et bækken ved afslutningen af sidste isttid for omkring 14.000 år siden. I dag er den centrum i Naturpark Steinhuder Meer der med sine beskyttede naturværdier og mangfoldige rekreative muligheder et regionalt udflugtsmål.

Eksterne kilder/henvisninger 

 Das Steinhuder Meer (PDF; 500 kb) in: Akademie der Geowissenschaften zu Hannover, Veröffentlichungen Heft 20 (2002), S. 46–53 via archive.org

Søer i Tyskland
Niedersachsens geografi
Schempp-Hirth Ventus-2

Schempp-Hirth Ventus-2 er et svævefly produceret af Schempp-Hirth fra 1994. Det afløste den meget succesfulde Schempp-Hirth Ventus.

Design og udvikling

Ventus-2a and 2b er 15m svævefly. Varianten 'a' er med smal krop. Alle varianter har winglets. 18m-varianten Ventus 2c blev introduceret i 1995, men var næsten et helt andet fly med afvigende krop og vinger. Den havde mulighed også at være udstyret med 15m vinger.

Fra 2003 blev kroppen fra Schempp-Hirth Discus-2 anvendt til alle varianter, som herefter benævnes 2ax, 2bx og 2cx. Testflyvnnger i 1996 påviste, at 15m-versionen kunne opnå et glidetal på 46, dog kun ved omhyggelige forseglinger af åbninger og med tubulator.

Den smalle Ventus-2a har været meget succesfuld i konkurrencer med flere verdensmesterskaber i perioden 1995 til 2003. Der er også lavet en 18m variant med smal krop.

Ventus-2c-varianterne kan have Solo 2525 hjemhentningsmotor ("turbo"), hvilket indikeres ved at tilføje et T i variantbetegnelsen, mens andre med en kraftigere variant af den samme motor kan selvstarte (tilføjet M). 2cT kan stige 0,9 m/s og 2cM mere end 3 m/s. Ved af flyve i savtak-mønster kan der opnås rækkevidder på op til henholdsvis 270 km og 840 km. 2cxa-varianten er forberedt til jetmotor.

Henvisninger 
 Schempp-Hirths hjemmeside om flytypen (engelsk).

Schempp-Hirth-fly
Svævefly
Luftfart i Baden-Württemberg
Sankt Peders Kirke (Randers)

Sankt Peders Kirke er en kirke i Sankt Peders Sogn i Randers.

Kirken er tegnet af arkitekterne Tage Olivarius og Claudius August Wiinholt og indviet i 1902.

Referencer

Eksterne henvisninger 

 Foto af kirken  af John Dhiin
 Om kirkens historie  og om sognet

Kirker i Randers Kommune
Kirker i Århus Stift
Randers
Kirker i Randers Amt